da en en en fr de da id da sv da et da da da nb da da da da da da da da nb da da da da da da nb da en en
Khan’s century brød AB-forbandelsen - Svanholm Cricketklub
Tirsdag d. 24. maj 2016 kl. 06:41 af Henrik Pfaff
Zameer Khan fortsatte sin gode stime fra dobbeltturen i Jylland. Med sit andet century i denne sæson var han hovedpersonen på Svanholms gærdeside, da AB blev slået til plukfisk. Sejren ophæver den såkaldte AB-forbandelse, da AB bl.a. besejrede Svanholm begge gange i Elitedivisionen sidste år.
”Solen skinner, græsset er grønt – vi batter først.” Disse vise ord kommer fra vores tidligere anfører, Rashid Ali. Om Zishan Shah havde samme tanker, da han vandt lodtrækningen og sendte AB i marken vides ikke, men solen skinnede, græsset var grønt og kortklippet, og Zishan valgte at batte først.
Zameer Khan (100) og Saif Ahmad (39) gav endnu engang holdet en formidabel start. To mænd af forskellige kaliber og med en blanding af aggressiv og tålmodig gærdespil, er det ikke et tilfælde, at disse to herrer gang på gang giver Svanholm en flyvende start. Denne gang blev det til 69 point, før den meget aggressive Saif blev grebet ud. Ind kom Mads Henriksen (27) og spillede en fin lille halvleg. Herefter lagde Él Capitan, Zishan, (90) og Zameer 118 point sammen i en tredje gærdestand. Rigtig flot gærdespil med teknisk korrekte slag fra de to ”veteraner” på holdet. Platformen var stort set sat for Saad Ahmad, der kunne komme ind og spille frit, og han scoret 59* på blot 36 bolde. Svanholm endte med hele 338/4 på de tilladte 50 overs.
Det stød gav Zameer Khan hans hundrede mod AB
Forfatteren Saad Ahmad i aggressiv stil
Alderspræsident Jim Moniz blev kaldt til lørdag aften, da 1. holdet afgav Saud Munir til 2. holdets tur
190 tilsammen mod AB _ Zameer Khan lavede de 100
Denne score viste sig at være en alt for stor mundfuld for klubben fra Bagsværd. Med meget præcis bowling fra pacerne streg run-raten, og det kunne off-spinnerne glæde sig over. Saif (4-31) og Mati Malik (3-23) delte hele syv gærder i blandt sig og punkterede hjulet på AB, der endte med 153 for alle. Spinnerne kunne også takke Mads og Saad, der begge gav dem et gærde hver ved at tage to fantastiske greb.
Svanholm spiller sin næste kamp lørdag den 28/5, hvor der er lagt op til en brag af en kamp, når KB kommer på besøg.
2. holdet havde en blandet tur til Jylland/Tyskland.
Det hørte til et af de større undere, at vi slog Esbjerg med sidstegærdet inde. Vi havde Esbjerg nede i sækken, da 5 var ude for 33, 9 ude for 151, hvorefter et sidstegærde, der aldrig har gjort sig bemærket i dansk cricket før, hævede til 224 mod varierede slowbowlere (3 /24 til Zahid Shah).
Sahadat Riaz (52) og Azan Ur-Rehman (34) hævede som femtegærde til 130, 9 mand var ude for 212 i over nr. 47. Anfører Khan (33x på 22 bolde) var inde med Zahid Shah (11 not out) og Zahid Sørgede med en firer og en ener for passage i sidste over.
Usman Akram lavede 25 og Saud Munir 20.
Dagen efter i Husum havde vi en fin åbning med Usman Akram (59) (en god tur for ham) og Said Alam (34), men de fleste af de resterende foldede sammen, dog kom anfører Imran Raja Khan igen til undsætning til sidst med 30.
Sluttotalen på 182 på 46 overe var lige knap nok til at være tilfredsstillende på den hurtige bane og tilsyneladende led nogle af åbningsbowlere af efterveer fra kampen dagen før. Vi havde 7 ude for 158, men så sluttede glæderne også og Husum passerede i over nr. 41 (Said Alam 3/49).
Holdet leverede i begge kampe væsentligt flere ekstra end modstanderne. 40 i den første og 26 i den anden.
3. holdet havde besøg af ligeledes ubesejrede Nordvest, der virkede som et kompetent hold. De har aldrig taget imod tilbuddene om at komme i højere rækker, hvor de formentlig kunne begå sig.
Der blev kastet tæt i sær af Imran Ahmed (3/22), mens Bilal Khan med sin brutale kastning (2/3) rydde halen.
Smut forward drive fra Imran Ahmed mod Nordvest
Opgaven lød på 149 og vi spillede med en fart, som skulle vi nå et lyntog. Anføreren Shabaz Shabbir sørgede for, at bolden ikke blev slidt på græsset (38 luftige), Bilal Khan slog sine seksere (tre) m.m. og endte med 48 not out, da vi passerede for fem gærder på 21 overe. Imran Ahmed spillede til gengæld civiliseret under sine 34.